
Megállapodás

az ÖBB konszern Európai Üzemi Tanácsának (a továbbiakban: EÜT) létrehozásáról, határköréről és ügyvezetéséről, amely

az ÖBB-Holding AG

mint az ÖBB konszern központi vállalatvezetése

(a továbbiakban: KV)

és

az ÖBB konszern Különleges Tárgyaló Testülete között

jön létre

Preambulum

Az ÖBB konszern az utóbbi években nemzetközi konszernné nőtte ki magát. 2008-ban például felvásárolta a MÁV Cargot, a korábban magyar állami tulajdonban lévő teherfuvarozó vállalatot. A fokozódó nemzetközi jelenlét ténye megköveteli az igazgatóság és az európai leányvállalatok munkavállalói képviselői közötti szociális párbeszédet. Az európai szintű tájékoztatás és konzultáció egymás kölcsönös megértését és az együttműködési készséget hivatott támogatni, és ezért jelentősen hozzájárul a növekedés, a foglalkoztatás és a ver-senyképesség előmozdításához

1. Célkitűzés
Ezzel a megállapodással egy európai szintű, intézményesített párbeszéd ÖBB konszernen belüli biztosítása érdekében az Európai Parlament és a Tanács az Európai Üzemi Tanácsok létrehozásáról vagy a közösségi szintű vállalkozás és vállalkozáscsoportok munkavállalóinak tájékoztatását és a velük folytatott konzultációt szolgáló eljárás kialakításáról szóló 2009. május 6-i 2009/38/EK irányelve (a továbbiakban röviden „EÜT-irányelv”), valamint  eme irányelv Ausztria nemzeti jogába való átültetése (a munkajogi törvény V. része) alapján az  ÖBB konszern Európai Üzemi Tanácsának (a továbbiakban: EÜT) szerződésben biztosított alapja teremtődik meg. 

2. Alapelvek

2.1. Az EÜT az Európai Unió (EU) és az Európai Gazdasági Térség (EGT) országaiban az ÖBB konszernhez tartozó munkavállalók érdekképviseletének önálló testülete, amely a központi vállalatvezetéssel a bizalmi alapokon nyugvó együttműködés szellemében fogja kialakítani a párbeszédet. E megállapodásból adódó feladatok ellátása során az érintettek vállalják, hogy a munkavállalók és a vállalatok javát szem előtt tarva működnek együtt.

2.2. Az EÜT megalapításával elismerik a jelen megállapodást és az EÜT alakuló ülésén a tagok egyszerű többségével hozott ügyrendet. 

2.3. Az EÜT hivatali ideje alapvetően négy évig tart, és az EÜT megalakulásával vagy a korábbi Európai Üzemi Tanács tevékenységi időszakának lejártával kezdődik,  amenynyiben megalakulásának időpontja ezen időpont elé esik. A hivatali idő lejártával ezen megállapodásnak megfelelően az EÜT-t újra kell választani. 
3. A megállapodás hatálya és az EÜT székhelye
3.1. E megállapodás hatálya az ÖBB Holding AG-re, valamint a teljes ÖBB konszern EÜT-irányelv 3. cikke szerinti ellenőrzött vállalatára kiterjed. Ezen irányelv értelmében az „ellenőrző vállalkozás” olyan vállalkozást jelent, amely a tulajdonviszonyokból, a pénzügyi részesedésből, illetve az irányítás szabályaiból eredően meghatározó befolyást gyakorol egy másik vállalkozásra („ellenőrzött vállalkozás”), és amely egy EU-tagállamban vagy egy EGT-tagállamban lévő székhellyel egyenként több mint 150 munkavállalót foglalkoztat.   
3.2. Amennyiben az ÖBB konszern az EÜT-irányelv értelmében bővíti tevékenységét, úgy az érintett üzemeket, illetve vállalatokat a lehető leghamarabb bevonják az EÜT-be.  
3.3. Az érintett üzemek és vállalatok aktuális jegyzékét e megállapodás 1. sz. függeléke tartalmazza. A központi vállalatvezetés az 1. függelékben szereplő jegyzék kiegészítésével írásban folyamatosan tájékoztatja az EÜT-t a megállapodás által érintett valamennyi üzemről és vállalatról.
3.4. Az 1. sz. függelékben nem szereplő üzemektől és vállalatoktól érkező munkavállalói képviselők, az alapvető vállalati intézkedések – pl. az érdekeltségi viszonyok változása, a gyártás kiszervezése, lényeges beruházási döntések – esetében tanácsadó tagként meghívást kaphatnak az EÜT üléseire, amennyiben ezen üzemek és vállalatok dolgozói közvetlenül érintve vannak. Ez a rendelkezés értelemszerűen érvényes az EU-n, illetve az EGT-n kívüli országokból érkező munkavállalói képviselőkre is. E munkavállalói képviselők részvételét, és azt, hogy ki viseli részvételük költségeit, e megállapodás 6.3. és 8.4. pontja szabályozza.
3.5. Az EÜT székhelye az a hely, ahol az ÖBB konszern központi vállalatvezetésének székhelye van. 
4. Az EÜT összetétele
4.1. A kiegyensúlyozott európai összetétel érdekében az ÖBB konszern EÜT-je a az adott üzemeknél és vállalatoknál a 3.1. pont értelmében foglalkoztatott munkavállalók száma figyelembevételével az alábbiak szerint áll:
· egy-egy képviselő e megállapodás hatáskörének minden olyan országából, amelyben a vállalatnak egy vagy több üzeme, vagy a vállalatcsoportnak egy vagy több vállalata van;
· egy további tag az egész konszern munkatársainak legalább 20 százaléka esetében, két tag legalább 30 százaléka esetében, három legalább 40 százaléka esetében, négy legalább 50 százaléka esetében, öt legalább 60 százaléka esetében, hat legalább 70 százaléka esetében és hét tag legalább 80 százaléka esetében;  
· ezen kívül egy képviselő e megállapodás hatályán belüli minden országból, ha az adott tagállamban vannak üzemi érdekeltségek, ha ezeknek az üzemeknek vagy vállalatoknak üzleti tevékenysége a tagállam egész felségterületére kiterjed és több mint 1500 munkavállalót foglalkoztatnak.
4.2. Az EÜT minden tagjához póttagot kell megnevezni.
4.3. A delegálás az adott küldő állam törvényi előírásai alapján történik.
4.4. Az EÜT egyszerű többséggel elnököt és két elnökhelyettest választ soraiból. Az elnöknek és az egyik elnökhelyettesnek más-más tagállamból kell jönnie. Az EÜT elnöke és két elnökhelyettese együtt alkotják az elnökséget és viszik a folyó ügyeket, melynek során az EÜT ügyvivő irodáját használják.

4.5. AZ EÜT tagjainak nevét és mindenkori funkcióját közölni kell a központi vezetéssel. 
5. Szekciók
5.1. Az ÖBB konszern összetettsége és sokrétű témaköre miatt az EÜT-t e témakörök tartalmi elmélyítése céljából külön szekciók segítik, amelyek elsősorban a szekcióspecifikus ügyekkel foglalkoznak. 
5.2. A szekciókat és a szekciók képviselőinek számát, valamint a „szekcióvezető vállalatokat“ a 2. függelék tartalmazza. Új szekciók létrehozásához az EÜT és a központi vállalatvezetés közti külön megállapodásra van szükség.
5.3. Az adott szekció képviselőinek a számába az érintett szekciót képviselő EÜT-tagokat mindenesetre be kell számítani. 
5.4. A többi szekcióképviselőt a szekció EÜT-tagjainak köréből kinevezett mindenkori szekció elnöke jelöli ki. Kinevezésük tekintetében a szekcióképviselőknek ugyanazoknak a feltételeknek kell eleget tenniük, mint az EÜT tagjainak.  
5.5. A szekcióképviselők nevét és azok adott funkcióját jelenteni kell a „szekcióvezető vállalatnak“ és a központi vállalatvezetésnek. 
6. Az EÜT és a szekciók ülései 

6.1. Az EÜT évente egy rendes ülés tart. Amennyiben az EÜT elnöksége még egy  rendes ülést tart szükségesnek, úgy összehívhat egyet. Az elnökség további rendkívüli üléseket csak a központi vállalatvezetéssel egyeztetve tűzhet ki. 
Az egyes szekciók évente kétszer tartanak rendes ülést. További ülések összehívásához az EÜT-vel és a „szekcióvezető vállalattal“ való egyeztetésre van szükség.   
6.2. Az EÜT, illetve a szekciók tagjainak lehetőségük van arra, hogy az EÜT, illetve a szekciók ülésével közvetlen időbeli összefüggésben előkészítő tanácskozásokat és az utómunkálatokkal kapcsolatos zártkörű tanácskozásokat folytassanak.  

6.3. Külső vendégek és munkavállalói képviselők 3.4. pont szerinti részvételére az EÜT és a központi vállalatvezetés kölcsönös megegyezése alapján van mód. A szekciókat illetően a „szekcióvezető vállalattal” kell a kölcsönös megegyezést kialakítani. Az EÜT szakértőket vehet igénybe, amennyiben ezt feladatainak ellátásához szükségesnek tartja. Ez az egyes szekciókra is vonatkozik. 

6.4. Az ülések és az értekezletek helyszínét az EÜT elnöksége és a központi vállalatvezetés közti, illetve a szekciók esetében az adott „szekcióvezető vállalat” és a mindenkori szekció elnöke közti megegyezés alapján határozzák meg.
6.5. A vállalatvezetés, illetve a szekcióülések esetében az érintett „szekcióvezető vállalatok” biztosítják azt, hogy a meghallgatáshoz és tájékoztatáshoz szükséges írásos anyagok és információk időben és széles körben német nyelven rendelkezésre álljanak. A további szükséges nyelvekre való fordításokat a vállalatvezetéssel és az EÜT elnökségével egyeztetve készítik el. A szekció esetében az egyeztetésre az adott „szekcióvezető vállalat” és az adott szekció elnöke között kerül sor. 

6.6. Az ülések nyelve a német. Az EÜT, illetve a szekció által készített szövegek német nyelvű változata számít hitelesnek. 
7. Tájékoztatás és konzultáció
7.1. Azoknak az ügyeknek, amellyekkel az EÜT foglalkozik, alapvetően több országra kiterjedő jelentőséggel kell bírnia az ÖBB konszern résztvevő üzemei és vállalatai számára. Ha azonban ezek a több országra kiterjedő ügyek kizárólag egy szekciót érintenek, akkor ezeket alapvetően az EÜT szekcióüléseinek keretében kell megtárgyalni. Az egy országot érintő témákra az adott helyi menedzsment szokásai vonatkoznak, és ezek az ott figyelembe veendő részvételi eljáráshoz igazodnak.

7.2. Az évente megrendezésre kerülő EÜT-ülések keretében a központi vállalatvezetés áttekintést nyújt az ÖBB konszern európai üzleti helyzetéről és alakulásáról, amelyről véleménycserét is folytat. Ez az évente legalább kétszer megrendezésre kerülő szekcióülésekre is érvényes, ahol az érintett szekciók mindenkori „szekcióvezető vállalatai“ számolnak be. 
Az EÜT tájékoztatásának és meghallgatásának alapja a központi vállalatvezetés – a szekcióülések esetében az érintett „szekcióvezető vállalatok“ – által leadandó, lehetőség szerint, írásbeli jelentés. 

A tájékoztatásnak a célnak megfelelően olyan időpontban, oly módon és olyan tartalommal kell megtörténnie, hogy az EÜT-nek lehetősége legyen arra, hogy kellően megvizsgálhassa a tervezett intézkedés lehetséges hatásait és azzal kapcsolatban állásfoglalást nyújthasson; az információnak különösen tartalmaznia kell ezen intézkedés okát, az abból adódó és a munkavállalókat érintő jogi, gazdasági és szociális következményeket, valamint a munkavállalókra vonatkozóan kilátásba helyezett intézkedéseket.

7.3. A tájékoztatás és a konzultáció témái elsősorban az alábbiak lehetnek: 

a) a vállalat szerkezete, a gazdasági és pénzügyi helyzet, valamint a foglalkoztatási helyze 
b) tervezett beruházások és az üzleti helyzet, valamint a gyártási, értékesítési és foglalkoztatási helyzet várható alakulása  

c) a szervezet alapvető változásai és új gyártási eljárások bevezetése 

d) a termelés kiszervezése és vállalatok, üzemek egyesülése  

e) vállalatok, üzemek működésének korlátozása vagy telephelyek bezárása, csoportos létszámleépítés   

f) a munkahelyi biztonság, az egészség- és környezetvédelem kérdései  

g) a nők vállalaton belüli támogatására, illetve a gyermeknevelés és munka összeegyezethetőségére irányuló intézkedések  

h) egyéb lényeges, a munkavállalók érdekeit érintő témák, amelyek több országra kiterjedő hatással vannak a vállalatra és a munkavállalókra.

A tájékoztatás és konzultáció további témáit az EÜT elnöke a központi vállalatvezetéssel egyeztetve tervezheti be. A szekciók esetében az egyeztetésre a „szekcióvezető vállalat” és a szekció elnöke között kerül sor.

7.4. Amennyiben olyan körülmények lépnek fel, amelyek jelentősen kihatnak a munkavállalók érdekeire – különösen az üzemek vagy vállalatok áthelyezése vagy bezárása, vagy csoportos létszámleépítés -, úgy a központi vállalatvezetésnek haladéktalanul tájékoztatnia kell az EÜT-t.  
Az EÜT-nek joga van arra, hogy ezen intézkedések tekintetében az EÜT és a központi vezetés által közösen kitűzött ülésen a központi vállalatvezetés meghallgassa. Ennek a meghallgatásnak annyira időben kell megtörténnie, hogy az EÜT esetleges állásfoglalását még be lehessen vonni a döntési folyamatba.

8. Dologi követelmények és költségek 
8.1. Az EÜT elnökségének munkáját egy ügyvivő iroda segíti, amely többek között az egyes szekciók közti koordinációt is vállalja. Az ügyvivő irodát az EÜT székhelyén kell létrehozni.  
8.2. Az EÜT és az ügyvivő iroda feladatainak szabályos ellátásához a szükséges dologi követelményeket méltányos mértékben rendelkezésre kell bocsátani.  

8.3. Az EÜT 6.1. és 6.2. pont szerinti ülésekkel és tanácskozásokkal kapcsolatos költségeit  (beleértve a tolmácsolások és fordítások költségeit), valamint az EÜT-tagok EÜT-ülésekkel kapcsolatos tartózkodási és útiköltségeit a központi vállalatvezetés állja. A szekcióülések esetében pedig a fent említett költségeket a mindenkori „szekcióvezető vállalat“ állja.

8.4. Az ezen túlmenő, az ülések további résztvevői által keletkező költségek (6.3. pont) a központi vállalatvezetés és az EÜT közti, szekcióülések esetén pedig a „szekcióvezető vállalat“ és a mindenkori szekció közti megállapodás tárgyát képezik.  
9. Az EÜT tagjainak jogai és védelme 

9.1. Az EÜT tagjait nem szabad tevékenységük gyakorlásában korlátozni. Az EÜT-ben végzett tevékenységük miatt nem szabad őket hátrányosan megkülönböztetni vagy előnyben részesíteni. Ez különösen érvényes szakmai előmenetelükre is. Az EÜT ülésein való részvétel idejére az EÜT-tagoknak javadalmazásuk folyósítása mellett szabadidőt biztosítanak. 
Ez értelemszerűen a szekcióképviselőkre is érvényes. 

9.2. Az EÜT tagjaira ezen túlmenően a mindenkori nemzeti rendelkezésekben, illetve jogszabályokban rögzített jogok és kötelességek vonatkoznak. 

10. Az EÜT-tagok képzése 
10.1. Az EÜT tagjai képzési jogigénnyel rendelkeznek, amennyiben EÜT-tevékenységük keretében képzési és továbbképzési intézkedésekre van szükség. 

10.2. A „szekcióvezető vállalat“ és az adott szekció elnöke közti megegyezés alapján a szekcióképviselők számára a szekción belüli tevékenységükhöz szükséges képzési és továbbképzési intézkedéseket lehet szervezni. 

10.3. A 10.1 és 10.2 szerinti képzési és továbbképzési költségeket a központi vállalatvezetés és a „szekcióvezető vállalat“ állja. Ennek egyszerűbb kezelése érdekében ehelyett saját költségvetésben is meg lehet állapodni. 

11. Információk továbbítása és titoktartási kötelezettség 
11.1. Az EÜT tagjai kötelesek bizalmasan kezelni az összes olyan üzleti és üzemi titkot, amely hivataluk gyakorlása közben jutott tudomásukra ( ez különösen vonatkozik a titkosnak nyilvánított műszaki berendezésekre, eljárásokra és az üzemek, illetve vállalatok sajátosságaira. Amennyiben a tájékoztatás és konzultáció során a munkavállalók olyan személyes körülményei vagy ügyei válnának ismertté, amelyek jelentőségük vagy tartalmuk alapján bizalmas kezelést igényelnek, úgy ezekre is a titoktartási kötelezettség vonatkozik.

11.2. Az EÜT tagjai saját országukban megfelelő módon tájékoztatják az üzemek és vállalatok munkavállalói képviselőit a testület tevékenységéről.

11.3. A szekcióképviselőkre a 11.1. és 11.2 pont értelemszerűen vonatkozik. 

12. Zárórendelkezések

12.1. Az ebben a megállapodásban használt személyekre vonatkozó kifejezések – amennyiben tartalmilag számba jön – nőkre és férfiakra egyaránt vonatkoznak.  

12.2. Ez a megállapodás a szerződő felek aláírásának napjával lép életbe. 

12.3. Ezt a megállapodást legkésőbb a következő hivatali idő hatályával ki kell igazítani, amennyiben szükség van erre, különösen a foglalkoztatottak számának az egyes országokban bekövetkező jelentős változása vagy új országok felvétele esetén. 

12.4. Az ÖBB konszern szerkezetének, valamint a jogi keretfeltételeinek – elsősorban az EÜT-irányelv - jelentős változása esetén e megállapodást megfelelően ki kell igazítani. Az erre vonatkozó tárgyalásokat az EÜT és a központi vállalatvezetés folytatja.

12.5. A megállapodást a központi vállalatvezetés és az EÜT hat hónapos felmondási határidő betartásával írásban bármely naptári év végén felmondhatja. Ebben az esetben arra törekednek, hogy egy éven belül új megállapodást kössenek. Az érintettek azonban elsősorban azon akaratuknak juttatják kifejezésre, hogy ezt a megállapodást mint közös alapot nem adják fel, hanem fenntartják és szükség esetén folytatják, hogy az európai szociális párbeszéd új követelményeihez igazíthassák.

Aláírás

1. sz. függelék

Az érintett üzemek és vállalatok jegyzéke 

	Üzem/vállalat
	Ország
	Dolgozói létszám

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	


2. sz. függelék

Az érintett szekciók jegyzéke és azok összetétele 

	Szekció
	Szekcióvezető vállalat
	Ország
	A képviselők száma

	Teherszállítás
	Rail Cargo Austria AG

1030 Wien, Erdberger Lände 40-48
	Ausztria
	6

	
	
	Magyarország

	Személyszállítás
	Postbus GmbH – PV AG
	Ausztria
	2

	
	
	Csehország
	1

	Műhely
	ÖBB-Technische Services GmbH

1110 Wien, Grillgasse 48
	Ausztria
	2.

	
	
	Magyarország

